214 
staaer i Forbindelse med det Indre af Scoresby Sund gjennem 
en dybere Rende langs Sydkysten, eller, hvis en saadan ikke 
existerer, da derved, at det varme Vand udenfor Kysten under 
visse Omstændigheder kan komme ind over Tærskelen. En 
Periodicitet i Mægtigheden af den varme Yderstrøm, som jo ikke 
er utænkelig, vil da kunne influere paa Bundlagene i Scoresbv 
Sund; ligeledes kan det jo ogsaa tænkes, at der om Som¬ 
meren, naar Snesmeltningen er størst, kan være et saa stærkt 
udgaaende Vande i Overfladen, at det foraarsager en Reaktions¬ 
strøm langs Bunden indefter i Fjorden, og denne Reaktionsstrøm 
vil maaske om Vinteren, hvor der ingen Snesmeltning finder 
Sted, og hvor derfor Udstrømningen i de øvre Lag maa være 
mindre stærk, ogsaa blive betydelig forringet og saaledes frem¬ 
kalde en Afkjøling af Bundlagene. Vore Temperaturmaalinger 
synes da ogsaa at tyde paa, at det varme Lag er mægtigst om 
Sommeren. Forholdene her ere imidlertid for indviklede og vore 
Observationer for faa, til at man kan danne sig et klart Begreb 
om Aarsagen til og Gangen i disse Forandringer. 
Før jeg gaaer over til at omtale Variationerne i Saltholdig¬ 
beden, skal jeg forudskikke den Bemærkning, at flere af vore 
Vandprøver fra Vinterserierne (Oktbr. — Marts) gik tabt. idet 
Flaskerne gik itu under Transporten fra Isen til Stationen. De 
resterende Prøver fra disse Maalinger ere maaske heller ikke 
fuldt ud paalidelige, da det i streng Kulde er meget vanskeligt 
at undgaa, at noget af Vandprøven fryser, forinden den hældes 
over i Flasken, og Saltholdigheden kan derved forrykkes. Selv¬ 
følgeligt blev der gjort alt for at faae et saa paalideligt Materiale 
som muligt ved Indpakning i varme, uldne Tæpper o. s. v. 
Af Prøverne synes det imidlertid at fremgaa, at Saltholdig¬ 
heden i Overfladen er større i Foraarsmaanederne end om Som¬ 
meren , en naturlig Følge af, at der om Foraaret intet Smelte¬ 
vand fremkommer. For de dybere Lags Vedkommende vise 
derimod de tagne Prøver gjennemgaaende en mindre Salt- 
